חלף חודש. חלפו שנתיים. ומחר יום חדש יבוא. ומלואו. עולם ובראנו מבראשית הבה שוב נאהב אה- כישוף כצלם המחובק באבן של רודן דור הולך דור בא ועודנה כאן. קדירה רותחת תותים בסוכר ממכר נאחז בחיך מאודם ומפודר במתיקות הקן שחפרנו וצמצום פרוזדורי המחילות הקורסות מבעבע כמרקחת מלכת נמלים פרושת כנפיים תרבה ולדים עוד ועוד כשתרקוד ברחש האה-הבה הבאה. במשוכה לא ניפול, לא נקמול, לא נישן אדישים, שכמותי יאמין לא יקום האדם המרוסן, המרצין. אתנבא למול פקפוקך לתמיד - אנסה לחזות כוכבים בעוני באושר כנגד נעצי רשע הזמן. קדימה אחור בתפילה בלי מניין תטולטל נשמתי בעטייך ותגדוש אהבתי את ספי, אתמלא מהם אל מלא בהם. רחמים, מחילה, בתקוות, ועוד ישפכו ימים